Diari Oficial de la Generalitat Valenciana


Sumari del DOGV 7880, del 23-09-2016 (2016/7143)

Notificació de la sentència dictada en el judici verbal número 20/2016.
-----------------------------------------------------------------------

### Dades del document

Número de DOGV
:   7880

Data del DOGV
:   23-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7143


Organisme emissor
:   Jutjat de Primera Instància i Instrucció número 5 de Vila-real

Tipus de document
:   Edicte

Notificació de la sentència dictada en el judici verbal número 20/2016. [2016/7143]  
Procediment: Judici verbal número 000020/2016.  
Demandant: Bankia, SA.  
Procuradora: Eva M.ª Pesudo Arenós.  
Demandat: Talleres Manuel Notari, SL, Jesús Notari Villena, Manuel Notari Villena i José Pascual Notari Villena.  
Procurador/a: -  
Ja que el demandat, Jesús Notari Villena, es troba en situació de rebel·lia processal i parador ignorat, s'ha disposat de conformitat amb el que disposa l'article 497.2 de la Llei 1/2000, d'Enjudiciament Civil, notificar-li mitjançant edictes, que es publicaran en el butlletí oficial de la Generalitat Valenciana, la resolució l'extracte de la qual s'insereix tot seguit:  
«Sentència 108/2016  
Vila-real, 1 de setembre de 2016  
Carmen Marín García, jutgessa substituta de Primera Instància i Instrucció número 5 de Vila-real, he vist aquestes actuacions de judici verbal número 20/2016, promogudes per Bankia, representada per la procuradora la senyora Eva Pesudo i defensat pel lletrat Rafael Martí Maiques, contra Talleres Manuel Notari, SL, Jesús Notari Villena, Manuel Notari Villena i José Pascual Notari Villena, el primer com a arrendatari financer i els següents com a fiadors solidaris de les obligacions assumides per l'arrendatària financera (la mercantil), declarats tots ells en rebel·lia processal, exercint una acció sumària prevista en l'article 250.1.1 de la Llei d'Enjudiciament Civil, sobre recuperació de la possessió del bé immoble que va ser cedit en arrendament financer i la reclamació de la quantitat de 338.719,56 euros que es correspon amb les que resten vençudes i impagades.  
Dispositiva  
Estime de forma íntegra la demanda formulada por la procuradora dels tribunals Eva Pesudo Arenós, en nom i representació de la mercantil Bankia, SA, contra Talleres Manuel Notari, SL, com a arrendatari financer i deutor principal, i Jesús Notari Villena, Manuel Notari Villena, Pascual Notari Villena, exclusivament com a fiadors solidaris de les obligacions assumides per l'arrendatària financera respecte a la reclamació de rendes vençudes i impagades, declare la resolució del contracte d'arrendament financer subscrit per les parts el 25 de juny de 2009 i, per tant, condemne Talleres Manuel Notari, SL, a posar a disposició del demandant de forma immediata la finca urbana cedida en el seu moment en règim d'arrendament financer amb opció de compra que consta al Registre de la Propietat de Vila-real número 1, així com la cancel·lació de tots els dret, càrregues o gravàmens que es deriven d'aquest dret de leasing amb opció de compra de l'arrendatària financera o s'hi dicten, i ordene l'expedició dels corresponents testimoniatges de la sentència o manaments de cancel·lació al registre.  
  
Condemne, solidàriament els demandats, Talleres Manuel Notari, SL, Jesús Notari Villena, Manuel Notari Villena, Pascual Notari Villena, a pagar a l'actora les quotes vençudes i no pagades, així com els interessos de demora que fan la suma de 338.719,56 euros en data 26 d'octubre de 2015, i les rendes que es deuen i es produïsquen amb posterioritat fins al lliurament de la possessió de manera efectiva de la finca.  
  
amb condemna expressa a costes a la part demandada.  
Contra aquesta sentència que no és ferma es pot interposar un recurs d'apel·lació de què coneixerà l'Audiència Provincial de Castelló, dins del termini de 20 dies, de conformitat amb el vigent article 458 de la Llei d'Enjudiciament Civil, amb l'obligació de constituir el dipòsit establit en la Llei Orgànica 1/2009, per l'import de 50 euros en el compte d'aquest jutjat.  
Aquesta és la meua sentència, que pronuncie, mane i firme. En done fe.»  
I perquè valga de notificació de forma deguda al demandat, Jesús Notari Villena, la lletrada que firma més avall, Clara Blat Ruiz, expedisc aquest edicte en la data indicada a sota.  
  
Vila-real, 1 de setembre de 2016.- La lletrada: Clara Blat Ruiz.